Vuoden nuori taiteilija haastaa perinteisen muotokuvan | Yle Uutiset | yle.fi
26.2.2009 klo 17:06
Tummahiuksinen nainen, 2007Hannu Karjalainen/Tampereen taidemuseo
Muutama vuosi sitten Taideteollisesta korkeakoulusta valmistunut Karjalainen asuu ja työskentelee tätä nykyään sekä Suomessa että Ranskassa. Hän aloitti valokuvalla ja tekee tätä nykyään videoteoksia.
Tampereen taidemuseossa on esillä tutkielmia ihmisten kasvoista. Osa kasvoista on peitetty hiuksilla tai valuvalla maalilla. Hannu Karjalaisen mukaan kyse on muotokuvaperinteen uudesta tulkinnasta.
Nimettömät kuvat tähtäävät yleisluontoisen kuvaamiseen
Karjalainen haluaa töissään sekoittaa eri välineiden toimimistapoja ja estetiikkaa. Hänen videoteoksensakaan eivät ole kertomuksia, vaan enemmänkin kuvamaisia ja maalauksellisia.
- Toivoakseni siinä tapahtuu jotain odottamatonta, jotain joka ei olisi yhdelle välineelle niin hirveän tyypillistä, Karjalainen sanoo.
Hyvän muotokuvan toivotaan paljastavan jotain ihmisen sielusta. Karjalaisen muotokuvat ovat kuitenkin nimettömiä kuvia sinipaitaisista miehistä tai tummahiuksista naisista.
- Nämä eivät pyri olemaan muotokuvia jostakin tietystä henkilöstä. Ne ovat yleisluonteisempia ihmisen kuvia, ihmisiä tässä ajassa. Enemmänkin sarjallisia kuin yksilöllisiä muotokuvia, Karjalainen sanoo.
Karjalaisen näyttely avataan Tampereen taidemuseossa perjantaina.
kulttuuriVuoden nuori taiteilijaTampereen TaidemuseovideotaidetaidepalkinnotvideokasvotLuonnon kauneusRuskeahiuksisuusAalto-yliopiston taiteiden ja suunnittelun korkeakoulu